# Οδηγός για την Εκ των Προτέρων Δήλωση Προτιμήσεων

Στο πλαίσιο του *Νόμου περί Ψυχικής Υγείας και Ευεξίας 2022 της Βικτώριας [Mental Health and Wellbeing Act 2022]*, η σύνταξη μιας Εκ των Προτέρων Δήλωσης Προτιμήσεων, είναι ένα νόμιμο δικαίωμα. Αυτό το έγγραφο είναι μια ευκαιρία να γνωστοποιήσετε τις προτιμήσεις σας για τη θεραπεία, την φροντίδα και την υποστήριξη και την εμπειρία σας από την ψυχική υγεία ενώ υποβάλεστε σε υποχρεωτική θεραπεία.

Αυτός ο οδηγός μπορεί να χρησιμοποιηθεί μαζί με το Υπόδειγμά μας για την Εκ των Προτέρων Δήλωση Προτιμήσεων, το οποίο μπορείτε να κατεβάσετε από την ιστοσελίδα μας ([www.imha.vic.gov.au](http://www.imha.vic.gov.au)) ή μπορείτε να επιλέξετε να τη συντάξετε με άλλον τρόπο που ταιριάζει καλύτερα στο στυλ ή τις προτιμήσεις σας.

## Τι είναι μια Εκ των Προτέρων Δήλωση Προτιμήσεων;

Στο πλαίσιο του Νόμου, η Εκ των Προτέρων Δήλωση Προτιμήσεων είναι έγγραφα τα οποία περιγράφουν τις προτιμήσεις ενός ατόμου για θεραπεία, υποστήριξη και φροντίδα, αν υποβληθεί σε υποχρεωτική θεραπεία. Η θεραπευτική ομάδα πρέπει **να καταβάλει όλες τις εύλογες (δίκαιες και λογικές) προσπάθειες να κάνει ό,τι εμπεριέχεται στη δήλωσή σας**, αλλά **δεν δεσμεύεται από τον νόμο** να το κάνει. Αν αποφασίσει να μην ακολουθήσει τις προτιμήσεις σας, θα πρέπει να παράσχει γραπτώς τους λόγους για τους οποίους δεν τις ακολούθησε εντός 10 εργάσιμων ημερών. Αν έχετε κάποια προτίμηση θεραπείας/μεθόδου ίασης που περιέχεται στη δήλωσή σας, η υπηρεσία ψυχικής υγείας και ευεξίας μπορεί να απαιτήσει να έχετε διαφορετική θεραπεία μόνο αν:

* θεωρήσει ότι αυτό που θέλετε δεν είναι κλινικά κατάλληλο ή
* δεν μπορεί να προσφέρει αυτό που θέλετε αφού πήρε όλα τα εύλογα (δίκαια και λογικά) μέτρα στην προσπάθεια να το κάνει.

Μπορείτε να συμπεριλάβετε προτιμήσεις για φροντίδα και υποστήριξη εκτός θεραπείας. Αυτές συμπεριλαμβάνουν τη δική σας περιγραφή της ψυχικής σας υγείας, οδηγίες ειδοποίησης της οικογένειας, των συγγενών, των ατόμων υποστήριξης ή των φροντιστών, τη φροντίδα των κατοικίδιων ζώων, τη διαχείριση των οικονομικών, τις ανάγκες σωματικής υγείας, την Κοινωνική και Συναισθηματική Ευεξία (SEWB), την Πολιτισμική Ίαση, τις πνευματικές ανάγκες, και άλλες ευθύνες, συμπεριλαμβανομένης της φροντίδας παιδιών. Μπορείτε να συμπεριλάβετε τι σας βοηθάει να επικοινωνείτε και να λαμβάνετε αποφάσεις και σε ποιον μπορούν να δοθούν πληροφορίες για την υγεία σας.


## Πρέπει να κάνω μια Εκ των Προτέρων Δήλωση Προτιμήσεων;

Πριν αρχίσετε να συντάσσετε μια Εκ των Προτέρων Δήλωση Προτιμήσεων, μπορεί να επιθυμείτε να σκεφτείτε γιατί οι άνθρωποι επιλέγουν να μια τέτοια δήλωση. Πιθανά οφέλη σύνταξης μιας Εκ των Προτέρων Δήλωσης Προτιμήσεων συμπεριλαμβάνουν:

* προάγει το δικαίωμά σας στην αυτονομία και τον αυτοπροσδιορισμό, που σας επιτρέπουν να εκφράσετε την προτιμώμενη θεραπεία σας.
* σας δίνει τη δυνατότητα να εκφράσετε τη δική σας εμπειρία ψυχικής υγείας, ασθένειας ή συναισθηματικής δυσφορίας με τα δικά σας λόγια.
* ενισχύει την επικοινωνία μεταξύ εσάς και των ατόμων που συμμετέχουν στη φροντίδα σας, κάτι που μπορεί να σας δώσει μια μεγαλύτερη αίσθηση ελέγχου και συμμετοχής σε αποφάσεις θεραπείας.
* βοηθάει στη προστασία σας από ανεπίθυμητες θεραπείες οι οποίες πιστεύετε ότι μπορεί να είναι επιβλαβείς στην ανάρρωση και την ευεξία σας.
* αυξάνει τη γνώση σχετικά με θεραπείες που στο παρελθόν δεν ήταν αποτελεσματικές για εσάς.
* σας επιτρέπει να προτείνετε εναλλακτικές θεραπείες/μεθόδους ίασης που ήταν αποτελεσματικές για εσάς.
* σας επιτρέπει να ενημερώνετε την ομάδα θεραπείας σας για άλλα πράγματα που χρειάζονται προσοχή και αντιμετώπιση ενώ εσείς είστε ασθενής ή/και στο νοσοκομείο (για παράδειγμα, ειδοποίηση της οικογένειας ή των φροντιστών, του εργαζομένου υποστήριξης, φροντίδα κατοικίδιων ζώων, διαχείριση των οικονομικών, ανάγκες σωματικής υγείας, πολιτισμικές ανάγκες, πνευματικές ανάγκες και άλλες ευθύνες).
* σας επιτρέπει να εξουσιοδοτήσετε ένα πρόσωπο να φέρει την καταγγελία σας ενώπιον της Επιτροπής Ψυχικής Υγείας και Ευεξίας (MHWC) εκ μέρους σας.

## Πώς συντάσσω Εκ των Προτέρων Δηλώσεις Προτιμήσεων;

Μπορείτε να χρησιμοποιήσετε το υπόδειγμα Εκ των Προτέρων Δήλωσης Προτιμήσεων στη διεύθυνση [www.health.vic.gov.au](http://www.health.vic.gov.au). Μπορείτε, επίσης, να αποφασίσετε να συντάξετε την Εκ των Προτέρων Δήλωση Προτιμήσεων με ένα άτομο υποστήριξης ή το Επίσημο Άτομο Υποστήριξής σας. Οι μόνες προαπαιτήσεις είναι ότι:

* πρέπει να την υπογράψετε και να τη χρονολογήσετε εσείς.
* πρέπει να την επιβεβαιώσει επίσημα ένας ενήλικας (ηλικίας 18 ετών και πάνω). Αυτό σημαίνει ότι ο ενήλικας πρέπει να σας δει καθώς υπογράφετε το έντυπο. Πρέπει επίσης να συμπεριληφθεί δήλωση του μάρτυρα. Το υπόδειγμα της Κυβέρνησης της Βικτώριας για την Εκ των Προτέρων Δήλωση Προτιμήσεων προτείνει την ακόλουθη διατύπωση δήλωσης μάρτυρα:

*«Κατά τη γνώμη μου, το άτομο που συντάσσει αυτή την Εκ των Προτέρων Δήλωση Προτιμήσεων κατανοεί:*

* *τι είναι η Εκ των Προτέρων Δήλωση Προτιμήσεων*
* *τις συνέπειες σύνταξης της δήλωσης και*
* *πώς να την ανακαλέσει.*

*Κατά τη γνώμη μου, φαίνεται να έχει συντάξει την Εκ των Προτέρων Δήλωση Προτιμήσεων με την ελεύθερη βούλησή του/της και είδα το άνωθεν κατονομαζόμενο πρόσωπο να υπογράφει τη δήλωση.»*

*Όνομα Μάρτυρα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Υπογραφή Μάρτυρα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ημερομηνία: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Ώρα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

Αν έχετε συντάξει μια Εκ των Προτέρων Δήλωση Προτιμήσεων, δεν μπορείτε να την τροποποιήσετε. Θα παραμείνει σε ισχύ, εκτός αν θέλετε να την ακυρώσετε. Για να το κάνετε αυτό, μπορείτε:

* να χρησιμοποιήσετε το έντυπο Ανάκλησης Εκ των Προτέρων Δήλωσης Προτιμήσεων που είναι διαθέσιμο στη διεύθυνση [www.health.vic.gov.au](http://www.health.vic.gov.au), για να ακυρώσετε τη δήλωσή σας.
* να συντάξετε μια νέα δήλωση και αυτή αυτόματα θα ακυρώσει την υφιστάμενη δήλωσή σας.

## Ποιος μπορεί να είναι ο μάρτυράς μου;

Ο μάρτυράς σας μπορεί να είναι οποιοσδήποτε ενήλικας (κάποιος ηλικίας 18 ετών και πάνω). Αυτός μπορεί να είναι οποιοσδήποτε επιλέγετε εσείς, συμπεριλαμβανομένων των φίλων, της οικογένειας ή των εργαζομένων υποστήριξης.

**Είναι σημαντικό να σημειώσετε ότι ο εξουσιοδοτημένος μάρτυρας δεν χρειάζεται να συμφωνεί με τις προτιμήσεις θεραπείας σας.**

Πρέπει να υπογράψει μια δήλωση που λέει ότι πιστεύει:

* ότι κατανοείτε τι είναι μια Εκ των Προτέρων Δήλωση Προτιμήσεων,
* ότι κατανοείτε τις συνέπειες σύνταξης μιας δήλωσης,
* ότι γνωρίζετε πώς να την ακυρώσετε αν θέλετε και
* ότι συντάσσετε την Εκ των Προτέρων Δήλωση Προτιμήσεων με την ελεύθερη βούλησή σας.

Αν ο μάρτυράς σας δεν είναι σίγουρος αν κατανοείτε αυτά τα πράγματα, θα μπορούσατε να του τα εξηγήσετε ή να διαβάσετε αυτόν τον οδηγό μαζί.

Μπορεί να υπάρξουν στιγμές που ορισμένα άτομα δεν μπορούν να γίνουν μάρτυρες του εντύπου της Εκ των Προτέρων Δήλωσης των Προτιμήσεών σας, διότι η εργασία τους δεν τους το επιτρέπει. Ο μάρτυράς σας μπορεί να θέλει να ελέγξει με τον εργοδότη του, αν μπορεί να γίνει μάρτυρας της υπογραφής σας στο έντυπο. Αν ο μάρτυράς σας πει ότι δεν μπορεί να υπογράψει το έντυπο, να θυμάστε ότι μπορείτε να επιλέξετε άλλον ενήλικα ως μάρτυρά σας.

## Πώς ανακαλώ (ακυρώνω) μια Εκ των Προτέρων Δήλωση Προτιμήσεων;

Η ανάκληση μιας Εκ των Προτέρων Δήλωσης Προτιμήσεων έχει τις ίδιες προαπαιτήσεις με τη σύνταξη μιας δήλωσης, με άλλα λόγια, η δήλωση πρέπει:

* να εκφράζει την επιθυμία σας να ανακαλέσετε την προηγούμενη Εκ των Προτέρων Δήλωση Προτιμήσεών σας.
* να φέρει την υπογραφή σας και ημερομηνία.
* να έχει επιβεβαιωθεί από έναν ενήλικα, με μια δήλωση που επιβεβαιώνει ότι κατανοείτε τι είναι μια Εκ των Προτέρων Δήλωση Προτιμήσεων και ότι την ανακαλείτε και ότι φαίνεται να την ανακαλείτε με την ελεύθερη βούλησή σας.

## Πώς διασφαλίζω ότι η υπηρεσία μου ψυχικής υγείας γνωρίζει ότι έχω μια Εκ των Προτέρων Δήλωση Προτιμήσεων;

* Όταν συμπληρώσετε το έντυπο, δώστε το στην υπηρεσία σας ψυχικής υγείας και ευεξίας. Η υπηρεσία θα τοποθετήσει ένα αντίγραφο στο κλινικό μητρώο σας και θα το καταχωρίσει στο ηλεκτρονικό πληροφοριακό σύστημα του νοσοκομείου.
* Θα χρειαστεί να κρατήσετε ένα αντίγραφο του εντύπου για τον εαυτό σας, σε περίπτωση που πάτε σε ένα διαφορετικό νοσοκομείο ή υπηρεσία. Μπορείτε να ζητήσετε απ’ την υπηρεσία σας ψυχικής υγείας και ευεξίας να βγάλει αντίγραφα για εσάς. Μπορείτε να δώσετε ένα αντίγραφο στον φροντιστή σας, στο άτομο υποστήριξης ή στο επίσημο άτομο υποστήριξής σας.

## Μπορεί να βοηθήσει ένας συνήγορος;

Αν το επιθυμείτε, οι συνήγοροί μας μπορούν να σας βοηθήσουν να προετοιμάσετε μια Εκ των Προτέρων Δήλωση Προτιμήσεων.

Οι ανεξάρτητοι συνήγοροί μας και οι ανεξάρτητοι συνήγοροι Πρώτων Εθνών μπορούν επίσης:

* να ακούσουν τι θέλετε και να σας μιλήσουν για τις επιλογές σας.
* να σας δώσουν πληροφορίες και υποστήριξη για να ασκήσετε τα δικαιώματά σας.
* να συνεργαστούν μαζί σας, ώστε να πείτε τη γνώμη σας.
* να σας παραπέμψουν σε άλλες υπηρεσίες, αν χρειάζεται.

##  Πώς να επικοινωνήσετε με την IMHA και να μάθετε περισσότερα

* Επισκεφθείτε την ιστοσελίδα [www.imha.vic.gov.au](http://www.imha.vic.gov.au) και παρακολουθήστε τα βίντεο για την Εκ των Προτέρων Δήλωση Προτιμήσεων.
* Στείλτε email στη διεύθυνση contact@imha.vic.gov.au
* Καλέστε την τηλεφωνική γραμμή της IMHA στο **1300 947 820**, η οποία είναι στελεχωμένη από συνηγόρους της IMHA 9:30 π.μ. – 4:30 μ.μ. επτά ημέρες την εβδομάδα (εκτός δημόσιων αργιών).
* Καλέστε την γραμμή δικαιωμάτων της IMHA στο **1800 959 353** για να ακούσετε ένα ηχογραφημένο μήνυμα για τα δικαιώματά σας.
* Ζητήστε από έναν πάροχο υπηρεσιών ψυχικής υγείας, φροντιστή, συγγενή ή άλλο άτομο υποστήριξης να σας.

